Ayaka Miyano

**Ayaka Miyano** คือตัวละครที่สวมบทบาทโดย CHILLAPUCINOZUU

## **ข้อมูลภูมิหลัง**

อายากะ มิยาโนะ เกิดเมื่อวันที่ 23 มีนาคม 1993 ที่ **เกียวโต, ญี่ปุ่น**

เป็นบุตรสาวของ Miyano Shuya นายตำรวจชั้นผู้ใหญ่ของกรมตำรวจนครบาล แผนกสืบสวนคดีอาชญากรรม ภาคที่ 1 และ Honda Satomi นายหญิงประจำร้านขนมญี่ปุ่นของตระกูลเก่าแก่ในเกียวโต มีพี่น้องร่วมสายเลือด 1 คน เป็นพี่ชายที่อายุห่างกันเพียง 3 ปี ชื่อ Miyano Takahiro ทั้งทาคาฮิโระและอายะกะนั้นเกิดและโตที่ญี่ปุ่น

    ตัวอายากะใน วัยเด็ก นั้น เป็นเด็กที่น้อบน้อม รักครอบครัว รักความสงบ ไม่ค่อยสุงสิงกับใครนอกจากทาคาฮิโระ และหลังจากที่ทั้งครอบครัวได้มีช่วงเวลาหนึ่งกลับไปเยี่ยมเยือนบ้านของคุณแม่อายะกะที่เกียวโต อายะกะก็เริ่ม **มีความฝันว่าอยากจะช่วยคุณตา** (พ่อของแม่) **สืบทอดร้านขนมของตระกูล** โดยมีทาคาฮิโระเป็นนายใหญ่ของร้าน และตนเองนั้น (อายะกะ) เป็นนายหญิงที่รับผิดชอบดูแลขนมของที่ร้านเหมือนกับคุณแม่ ทำให้ตั้งแต่นั้นมาในทุก ๆ ช่วงปิดภาคเรียนของทุกปี สองพี่น้องก็จะกลับไปที่เกียวโตเพื่อเรียนรู้สูตรของตระกูลและช่วยคุณตาดูแลร้าน

   ทว่า พอทาคาฮิโระก้าวเข้าสู่ช่วงวัยหนุ่มและกำลังจะจบการศึกษาจากโรงเรียนมัธยมปลาย ความตั้งใจและความคิดความอ่านของเขาก็จำต้องเปลี่ยนไป เนื่องจากค่านิยม ณ ขณะนั้นและแรงกดดันของผู้เป็นพ่อที่ต้องการให้ลูกชายคนเดียวเป็นนักเรียนตำรวจเพื่อมารับช่วงต่อของตนเองเมื่อโตขึ้น ซึ่งทำให้ในช่วงนั้นเองที่ทั้งบ้านของอายะกะเริ่มมีปัญหา ทั้งพ่อและแม่ต่างขึ้นเสียงใส่กันอยู่บ่อย ๆ ทาคาฮิโระก็เริ่มหนีออกจากบ้าน ทำให้อายะกะในตอนนั้น ไม่สบายใจที่ทาคาฮิโระต้องหนีออกจากบ้านและไม่อยากเห็นทั้งพ่อและแม่ต้องมาทะเลาะกัน จนอยู่มาวันหนึ่ง เธอจึงตัดสินใจที่จะ **ทำข้อตกลง** กับผู้เป็นพ่อว่า *"เมื่อเธอโตขึ้น อายะกะจะไม่เรียนต่อในสายคหกรรมเพื่อสืบทอดร้านขนมของตระกูลอีกต่อไปแล้ว แต่จะหันไปเรียนทาง **ด้านกฎหมาย** ให้คุณพ่อแทน โดยที่คุณพ่อจะต้องยอมรับในทางเลือกของพี่ (ทาคาฮิโระ) ไม่ว่าพี่จะเลือกเดินไปเส้นทางไหนก็ตาม"* ซึ่งผู้เป็นพ่อก็ได้ตอบรับข้อเสนอของอายะกะไว้แต่โดยดี หลังจากนั้นทั้งบ้านก็กลับมาสงบอีกครั้ง

   กระทั่ง อายะกะ **เรียนจบมหาวิทยาลัยในสายนิติศาสตร์** ตามข้อตกลงของผู้เป็นพ่อได้สำเร็จ แต่เธอก็เลือกที่จะขัดความคาดหวังของพ่อโดยการเลือก **สอบตั๋วทนาย** แทนการเข้าโรงเรียนตำรวจ จนมาวันหนึ่ง เธอได้มีโอกาสว่าความให้กับจำเลยในคดีที่แพทย์ทำการวินิจฉัยและรักษาผิดพลาด ซึ่งในการว่าความครั้งนั้นเธอเป็นฝ่ายชนะไปได้อย่างไร้ที่ติ ด้วยความมุ่งมั่นและความช่วยเหลือของแพทย์รุ่นพี่คนรู้จักของทาคาฮิโระซึ่งเป็นแพทย์ที่ปรึกษาให้แก่เธอ

  จนเข้าสู่ช่วงหนึ่งของชีวิตที่เธอได้มีโอกาสทำคดีใหญ่ที่เกี่ยวพันกับเครือข่ายค้ายาระดับชาติ ซึ่งในตอนนั้นทำให้ผู้เป็นพ่อเริ่มไม่วางใจที่จะปล่อยอายะกะไปในครั้งนี้เหมือนกับครั้งที่ให้สอบตั๋วทนาย จึงได้ป้อนกับดักคดีฟ้องร้องหนึ่งไปยังสำนักงานที่ลูกสาวตนสังกัดอยู่ จนอายะกะ **ถูกสั่งพักใบอนุญาตว่าความ** จากการเป็นทนายที่รับผิดชอบคดีนั้นเป็นระยะเวลาหนึ่ง

  ในช่วงที่เธอว่างงานอยู่นั้น ด้วยแผลใจที่ถูกสั่งพักใบอนุญาตทั้ง ๆ ที่คดีความ ณ ขณะนั้น เธอกำลังเป็นฝ่ายได้เปรียบ แต่เพราะถูกหักหลังโดยจำเลยของตนเอง ในคดีนั้นเธอจึงตกเป็นทั้งเหยื่อของกับดักจากผู้เป็นพ่อและเหยื่อที่ถูกสังคมวิพากย์วิจารณ์ ต่อมาทาคาฮิโระจึงได้แนะนำให้เธอหลบไปอยู่ที่สงบ ๆ สักพัก ด้วยการเป็น **อาสาสมัครนานาชาติ** กับแพทย์รุ่นพี่ที่เคยเป็นที่ปรึกษาให้กับเธอ ซึ่งอายะกะเองนั้นก็เคยสนใจเป็นทุนเดิมอยู่แล้วจึงไปตามคำแนะนำของทาคาฮิโระแบบไม่ลังเล จากการที่เธอได้ไปคอยช่วยเหลือผู้คนในประเทศพื้นที่ห่างไกลและได้มีโอกาสช่วยเหลือแพทย์อาสาในพื้นที่นั้น ๆ ทำให้อายะกะชอบที่จะช่วยเหลือผู้คน และ **สนใจทางด้านการแพทย์** ขึ้นมา

  หลังจากกลับมายังญี่ปุ่นแล้ว อายะกะเลือกที่จะเบนเข็มของเธอจากทางด้านกฎหมายกลับมา **ศึกษาด้านวิทยาศาสตร์ทางการแพทย์** ใหม่อีกครั้งหนึ่ง ใน **ด้านเวชศาสตร์ฉุกเฉิน** ซึ่งผู้เป็นพ่อก็ให้การสนับสนุนเธอเป็นอย่างดีกว่าครั้งที่เธอเลือกสอบตั๋วทนายความ โดยหลังจากที่เธอจบการศึกษาก็ได้เข้าทำงานที่ศูนย์อุบัติเหตุประจำจังหวัดต่อทันที

  ทว่า เมื่ออายะกะได้รู้ความจริงจากทาคาฮิโระว่าที่เธอต้องถูกพักใบอนุญาตว่าความในครั้งนั้น เป็นเพราะพ่อของตนเองวางกับดักเพื่อจะกันเธอออกมาจากกลุ่มผู้มีอิทธิพลใหญ่ เธอจึง**ลาออกจากศูนย์อุบัติเหตุ** เดิม ก่อนจะเดินทางมายังเมืองแห่งนี้เพื่อสงบใจและหนีจากเรื่องวุ่นวายของครอบครัว